Downloaded from YTS.MX
‫- סרט תיעודי של NETFLIX -‬
Official YIFY movies site: YTS.MX
‫יו״ר רנו־ניסאן לשעבר‬ ‫עזב את יפן וברח ללבנון.‬
‫יו״ר ניסאן לשעבר,‬ ‫קרלוס גוהן, נמצא במנוסה.‬
‫יו״ר ניסאן לשעבר, קרלוס גוהן,‬
‫היה במעצר בית ביפן…‬
‫דווח כי הוא הגיע לשם‬ ‫בתוך תיבה של כלי נגינה.‬
‫130 ימים בכלא,‬
‫בבידוד,‬
‫כבול באזיקים,‬
‫וקשור ברצועה סביב מותניי.‬
‫הרגשתי כאילו אני כבר לא בן אדם.‬
‫ביפן, כשמישהו נעצר,‬
‫זה סוף החיים שלו.‬
‫הוא, קרלוס גוהן, היה זה שמעל באמוני.‬
‫הוא יצר לעצמו שריון,‬
‫כי הוא חשב שהוא בלתי מנוצח.‬
‫הוא הפך ממשיח לחשוד בפשע.‬
‫הוא איבד את כל כוחו.‬
‫הוא נהיה המלך העירום. עירום ועריה.‬
‫מה קרה? זו השאלה הגדולה.‬ ‫מה שקרה זה כסף.‬
‫לא נרשמתי לזה.‬
‫לא ביקשתי להיות מעורב באיזו‬
‫קונספירציה בין־לאומית מוזרה.‬
‫בייחוד ביפן.‬
‫כל הסימנים הצביעו על כך‬ ‫שלא אקבל יחס הוגן.‬
‫לא קשה להגיע למסקנה‬
‫שאו שתמות ביפן, או שתברח.‬
‫היי.‬
‫אולה.‬
‫בונז׳ור.‬
‫אהלן וסהלן. סבאח׳ אל ח׳יר.‬
‫טוב, אסביר. אני בעצם שחקנית.‬
‫התסריט שלי מבוסס על ראיונות‬
‫עם עוזריו הקרובים ויועצי היח״צ של מר גוהן,‬
‫שהוא עובד איתם כבר שנים,‬
‫ושלא רצו, מסיבות שונות,‬ ‫להשתתף בסרט התיעודי הזה.‬
‫אבל בינתיים, בואו נתמקד בעובדות.‬
‫הסיפור החל ב־1996 בפריז,‬
‫כשמר גוהן נקרא להציל‬ ‫את יצרנית הרכב הצרפתית האהובה, רנו.‬
‫רנו רשמה הפסד של 5,248,000,000 פרנק.‬
‫לדברי לואי שווייצר, נשיא החברה,‬
‫נתון זה פירושו שהחברה נמצאת בחובות‬ ‫לראשונה מזה עשר שנים.‬
‫ההפסדים הם עדיין בעיה.‬
‫ב־1996,‬
‫חיפשתי סגן מתוך שורות רנו‬
‫וגם חיפשתי יורש.‬
‫- לואי שווייצר‬ ‫מנכ״ל רנו לשעבר -‬
‫אז פניתי לקרלוס גוהן,‬
‫והוא בא ונפגש איתי במשרד שלי.‬
‫הוא היה, כמובן, חכם ומבריק.‬
‫ישיר מאוד,‬
‫ממוקד מאוד בבעיה הנוכחית,‬
‫וממש לא אחד שמדבר על מזג האוויר.‬
‫בלי ״סמול טוק״, כמו שאומרים באנגלית.‬
‫החלטתי על המקום שאני רוצה אותו.‬
‫בשיטה הצרפתית הקלאסית,‬
‫יש יורשים רבים: אחיינים, נכדים,‬
‫ילדים של עובדים בכירים,‬
‫שרים, מנכ״לים וכולי.‬
‫קרלוס גוהן לא היה כזה בכלל.‬
‫קרלוס גוהן בא ממקום אחר,‬ ‫מעולם שונה לגמרי.‬
‫באותו זמן, קרלוס גוהן היה לבנוני.‬
‫הוא לא היה צרפתי.‬
‫אמרתי לו, ״אני חושב שכדאי‬
‫״שתשיג אזרחות צרפתית,‬
‫״מפני שאני חושב שחשוב‬ ‫שמנכ״ל רנו יהיה צרפתי.״‬
‫לא היה לו שום רצון‬
‫להיות חלק מהממסד הצרפתי,‬
‫בייחוד לא בעולם הפריזאי, בוא נאמר.‬
‫ואני חושבת שהוא שילם על זה ביוקר בהמשך.‬
‫הבוסים האחרים לא אהבו את קרלוס גוהן,‬ ‫כי הוא לא בא מהמעגל החברתי שלהם.‬
‫הם היו פוגשים אחד את השני באופרה,‬ ‫במשחקי כדורגל, בכנסים…‬
‫קרלוס גוהן לא היה שם אף פעם.‬
‫מההתחלה, הוא היה אאוטסיידר.‬
‫השם שלנו בערבית הוא ע׳וסון,‬ ‫אבל הוא קשה להגייה בצרפתית.‬
‫- ניילה ביידון‬ ‫אחותו של קרלוס גוהן -‬
‫היה צריך לאיית אותו G-H-O-S-S-O-N-E‬ ‫כדי שיהגו אותו ״ע׳וסון״,‬
‫אבל זה לא, אז…‬
‫זה ״גוהן״.‬
‫כן. אני אוהבת את התמונה הזאת.‬
‫זה ממש הוא.‬
‫עם הנזירים.‬
‫רציני מאוד.‬
‫אלוהים! זה…‬
‫זה מזמן.‬
‫הוא היה כמו קוסם בעינינו.‬
‫הוא באמת האח שכל אחד היה רוצה.‬
‫האתגר של העבודה אצל מר גוהן‬
‫היה שהבריף הסטנדרטי שלו היה…‬
‫״שלח לי משהו, ואגיד לך אם הוא לא בסדר.״‬
‫אני תמיד מתאר את עצמי‬ ‫כאיש שמנקה את כלוב הטיגריסים בגן החיות.‬
‫- ג׳ון האריס‬ ‫כותב נאומים לשעבר -‬
‫אני צריך להיכנס ולהפגין כבוד מוחלט,‬
‫ולא להראות שום פחד.‬
‫- רנו טכנו־סנטר‬ ‫גיאנקור, צרפת -‬
‫יצרנית רכב היא כמו שעון ענק,‬ ‫עם מיליון חלקים נעים.‬
‫גוהן עבר על הכול, כפתור אחר כפתור.‬
‫״לכוון ככה. לכוון ככה. לכוון…״‬
‫אלפי כפתורים.‬
‫הוא עשה את זה בכך שניתח כל פונקציה של רנו,‬
‫ואמר, ״החל מהשנה הבאה,‬
‫״יש לכם שלוש התחייבויות כלפיי,‬
‫״ואם לא תעמדו בהתחייבויות האלה,‬
‫״אתלוש לכם את הביצים.״‬
‫- 1997‬ ‫מפעל רנו, וילוורד, בלגיה -‬
‫רנו הודיעה שתסגור בחודש יולי‬ ‫את המפעל שלה בווילוורד, בבלגיה.‬
‫יותר מ־3,000 עובדים יאבדו את פרנסתם.‬
‫רנו החליטה להפסיק את הייצור‬
‫במפעל שלה בבלגיה.‬
‫בתקשורת כינו אותו ״מחסל העלויות״.‬
‫כן? כאילו זה…‬
‫עניין של לפטר אנשים, לסגור מפעלים ולקצץ.‬
‫אבל קיצוצים לא מובילים לצמיחה.‬
‫הוא מכונה ״מצמצם העלויות״.‬
‫קרלוס גוהן ארגן מחדש את הייצור…‬
‫כן, 3,000 אנשים איבדו את מקום העבודה שלהם,‬
‫אבל הודות למר גוהן, תוך כמה שנים בלבד,‬
‫רנו עברה מחובות של מיליארדים לרווחים נאים.‬
‫מעל 12.5 מיליארד פרנק.‬
‫לא ייאמן!‬
‫מנכ״ל רנו, לואי שווייצר,‬
‫אינו ידוע כאדם בעל רוח טובה,‬
‫אך היום, יש לו את כל הסיבות לחייך.‬
‫רנו, באותה תקופה,‬ ‫הייתה אחרי התאוששות מרשימה,‬
‫אבל הרגשנו שאנחנו קטנים מדי,‬ ‫ותלויים מדי באירופה.‬
‫המסקנה הייתה שעלינו לכרות ברית‬
‫עם יצרנית רכב אחרת,‬
‫ושיצרנית הרכב הזו צריכה להיות מאסיה.‬
‫או מקוריאה או מיפן.‬
‫- 27 במארס 1999, טוקיו -‬
‫רנו וניסאן יוצרות‬ ‫את קונצרן הרכב הרביעי בגודלו בעולם.‬
‫הן חתמו על הסכם שותפות גלובלי בטוקיו.‬
‫שותפות גלובלית שרנו‬ ‫תשקיע בה 33 מיליארד פרנק‬
‫כדי לרכוש שליש מהונה של החברה היפנית.‬
‫הימרתי את העתיד של רנו‬
‫על הצלחתה של שותפות רנו־ניסאן.‬
‫אמרתי פומבית שלא הייתי נכנס לעסקה הזו‬
‫לולא היה לי אדם כמו גוהן שינהל את החברה.‬
‫פחדנו.‬
‫אמרנו ״מה? יפן?‬
‫״אין לנו שום דבר במשותף.‬
‫״לא השפה…‬
‫״אנחנו לא יודעים אפילו איך אומרים שלום!‬ ‫אנחנו לא יודעים כלום!‬
‫״אתה בטוח שאתה נוסע ליפן?״‬
‫והוא אמר מההתחלה,‬
‫״אם לא אצליח, אפרוש.״‬
‫מר גוהן מצא יצרנית רכב שרויה בכאוס.‬
‫ניסאן הייתה על הקרשים,‬ ‫לא הייתה מסוגלת לייצר רכבים חדשים,‬
‫או ליצור דגמים פופולריים.‬
‫מר גוהן לקח על כתפיו את האחריות‬
‫לשיקום של חברת ניסאן.‬
‫ניסאן, בזמן ההשקעה של רנו,‬ ‫הייתה בחובות של 20 מיליארד דולר.‬
‫- גרג קלי‬ ‫לשעבר דירקטור בחברת ניסאן -‬
‫כמעט חדלת פירעון.‬
‫הייתי סקפטי, אבל שמרתי על ראש פתוח.‬
‫אבל אף אחד בתעשיית הרכב‬
‫לא חשב שזו תהיה הצלחה.‬
‫כשקוראים לזה ״שותפות״,‬
‫זה מרמז על שוויון,‬
‫אבל זו לא הייתה שותפות.‬
‫רנו הייתה למעלה וניסאן הייתה למטה.‬
‫הייתה שם היררכיה.‬
‫- מאחדים כוחות. ניסאן -‬
‫זה לא היה מיזוג, אבל גם לא חתונה.‬
‫רנו עשתה השקעה.‬
‫היא שלטה בניסאן.‬
‫זו הייתה הפתעה גדולה‬
‫שחברה כמו ניסאן‬
‫תסכים לקבל מנכ״ל מחו״ל.‬
‫מפתיע ביותר.‬
‫גם אני, ככתב כלכלי, קיבלתי את הרושם‬
‫שמדינה זרה משתלטת על יפן.‬
‫הרגשתי כאילו הפסדנו במלחמה,‬ ‫ועכשיו כופים עלינו כיבוש.‬
‫שלום לך.‬ ‫-קוניצ׳יווה.‬
‫הבנתי שכשחברה נאלצת‬ ‫לקבל אזרח זר בתור נשיא,‬
‫זה כמו הפסד במלחמה,‬
‫כאילו הפסדנו במלחמה כלכלית.‬
‫הוא ביקר בעצמו במפעלים בכל רחבי יפן.‬
‫הוא רצה להצטייר כאדם ידידותי, אכפתי ונדיב,‬
‫בעיני העובדים שלו,‬
‫במטרה להראות‬
‫שהוא לא טיפוס שמפטר עובדים כלאחר יד.‬
‫…אתגרים רבים.‬
‫אז בכל יום ובכל שבוע, תחזקו את החברה,‬
‫וההצלחה של החברה תסתייע במאמצים שלכם.‬
‫חשבתי…‬
‫״האיש הזה בגיל העמידה‬ ‫הוא באמת כזה מהפכן?״‬
‫זה היה הרושם הראשוני שלי.‬
‫הוא היה נמוך וקירח אז,‬
‫והרכיב משקפיים לא אופנתיים.‬
‫במובן הזה, נראה שאין לו שום קשר‬
‫למדינה עם סטייל כמו צרפת.‬
‫בסתיו 1996,‬
‫הרעיון היה להציג תוכנית‬ ‫לחולל מהפך בניסאן תוך שלוש שנים.‬
‫הצלחתה של התוכנית להחייאת ניסאן‬
‫תלויה ב…‬
‫…בייחוד כשלוקחים בחשבון‬ ‫שיש לניסאן בסיס רחב להתאוששות.‬
‫גוהן כבר נהיה ידוע כמקצץ בעלויות‬
‫בזמן שעבד בחברות מישלן ורנו.‬
‫לכן, עובדי ניסאן‬
‫חששו מאוד שיפוטרו.‬
‫פירוש הדבר הוא קיצוץ‬ ‫של 21,000 ממצבת העובדים,‬
‫או 14% ממספר המועסקים.‬
‫אחרי שגוהן בא,‬
‫התפקיד העיקרי שלי היה לפטר אנשים.‬
‫- פיטורי 21,000 עובדים -‬
‫הוא נתן לנו הוראות‬ ‫והציב לנו יעדים ספציפיים,‬
‫שהיו בלתי אפשריים להשגה‬ ‫בדרך שבה עבדנו עד אז.‬
‫לא לסגירת מפעלים!‬
‫לעצור את מזימת רנו/ניסאן!‬
‫אבל אם מישהו התלונן,‬
‫ערפו לו את הראש.‬
‫בייחוד מי שהתלונן על גוהן.‬
‫מנקודת המבט של יחסי ציבור,‬
‫בואו נאמר שזה היה אתגר,‬
‫לעשות ספין חיובי לפיטורי 21,000 עובדים.‬
‫מר גוהן פתח במתקפת קסם רצינית.‬
‫בוקר טוב, מר גוהן.‬ ‫-בוקר טוב. מה שלומך?‬
‫נעים מאוד.‬ ‫-מה שלומך? שמי יוקו אנדו.‬
‫נעים להכיר.‬
‫טוב, הגעת מוקדם, אה?‬ ‫-כן…‬
‫כשנפגשתי עם מר גוהן לראשונה,‬ ‫כדי לראיין אותו,‬
‫הוא היה בטוח לחלוטין שלא ייכשל.‬
‫15 הדקות הבאות הן חשובות,‬
‫מפני שאין כאן עדיין אף אחד,‬ ‫והוא יכול לעבוד לבדו,‬
‫בלי שאף אחד יפריע לו.‬
‫הוא עובר על המיילים שלו.‬
‫הוא היה בטוח בהצלחתו במאה אחוז.‬
‫האפשרות שייכשל לא עלתה לרגע בדעתו.‬
‫גבירותיי ורבותיי,‬
‫אני רוצה להודות לכם‬ ‫על שהקדשתם מזמנכם ובאתם הנה.‬
‫אני רוצה גם לברך‬ ‫את חברינו מהתקשורת הצרפתית.‬
‫היום, אני גאה להיות לבנוני.‬
‫זו מדינה שעמדה לצדי בזמנים הקשים.‬
‫הייתי מעין מנהל זוטר‬ ‫כשהוא הגיע לניסאן לראשונה.‬
‫- הירוטו סייקאווה‬ ‫מנכ״ל ניסאן לשעבר -‬
‫עבדתי אצלו, ואיתו, במשך 19 שנה.‬
‫הוא היה מנהיג טוב, רציני מאוד, ואמין.‬
‫וכמובן, מנהיג כריזמטי.‬
‫לא היינו קרובים במובן ה…‬ ‫איך אומרים, אישי.‬
‫אבל הוא היה בוס טוב. בוס מצוין.‬
‫אתה האיש הנכון עכשיו. טכנולוגיה…‬
‫…תודה רבה שבאתם.‬
‫זה בסדר.‬ ‫-טוב?‬
‫שימור הזהות של ניסאן,‬
‫וההפרדה בינה לבין רנו, הייתה, לדעתי,‬
‫רעיון מבריק.‬
‫אחרת זה לא היה מצליח.‬
‫גוהן הבין היטב‬
‫שאם ינסו להכריח את היפנים‬
‫לחבוש כובע ברט ולהחזיק בגט מתחת לזרוע,‬ ‫זה לא ילך.‬
‫בתרבות היפנית,‬
‫ראש השנה האזרחית‬ ‫הוא החג החשוב ביותר של השנה.‬
‫וקרלוס גוהן פספס את הפגישה הראשונה שלו,‬
‫שהייתה פגישה מול ספקים.‬
‫הוא היה אמור לבקע‬ ‫חבית של סאקה באמצעות גרזן,‬
‫ולפזר ברכות לכל הכיוונים.‬
‫אם לא עושים את זה,‬ ‫זה לא מתקבל בעין יפה.‬
‫והוא לא היה שם. הוא היה בחופשה.‬
‫- ברוכים הבאים למפעל ניסאן איוואקי! -‬
‫הייתה לו המון כריזמה.‬
‫כל מי שפגש אותו היה נלחץ‬
‫ומתפעל ממנו מאוד.‬
‫הוא לא היה גבר נאה.‬
‫הוא נראה לי כמו מיסטר בין.‬
‫אבל אם הייתי אומרת את זה בקול רם,‬ ‫הייתי מסתבכת.‬
‫מה את צוחקת?‬
‫הוא מעולם לא הדיף ריח של אלכוהול,‬
‫וכמובן, לא עישן טבק.‬
‫הוא תמיד נראה רציני.‬
‫קם מוקדם והלך לישון מוקדם.‬
‫כל יום הייתי מכינה לו ארוחת בוקר בבקבוק,‬
‫בערב הקודם.‬
‫דייסת שיבולת שועל עם חלב קוקוס,‬
‫אבקת תות יין צ׳יליאני,‬
‫ומקלון אחד של ״אבקת מוח״ מאצות.‬
‫כל מקלון כזה עולה כ־1,000 ין.‬
‫הייתי מערבבת הכול לבלנדר‬ ‫עד שזה נהיה סמיך וסגול,‬
‫וזה מה שהוא אכל בכל בוקר.‬
‫הוא נראה טוב בחליפה, ונראה רב השפעה.‬
‫מה אומר לכם…‬
‫לא נשארתי בראש ניסאן 17 שנה‬ ‫מפני שהייתי קרלוס גוהן.‬
‫הייתי שם רק מפני שסיפקתי תוצאות.‬ ‫סיפקתי צמיחה.‬
‫סיפקתי רווחים. סיפקתי תזרים מזומנים.‬
‫סיפקתי דיווידנדים. זאת סיבת הקיום שלנו.‬
‫ובכן, פגישה עם גוהן‬
‫פירושה המון מספרים.‬
‫הוא היה שולף המוני נתונים,‬
‫והמון מידע.‬
‫הוא דיבר מהר מאוד,‬
‫והימם את כולם עד שקיבלו את דבריו.‬
‫אני מניחה שזה מעין…‬
‫מופע קסמים.‬
‫המהפך של ניסאן היה מרשים.‬
‫ממכוניות מכוערות למכוניות טובות.‬
‫מ־2.5 מיליון רכבים ל־5.7 מיליון רכבים.‬
‫מחוב של 20 מיליארד ל־15 מיליארד בבנק.‬
‫כלומר… אנשים מעטים מאוד.‬ ‫אולי רק גוהן היה מסוגל לעשות את זה.‬
‫אנשים בניסאן דיברו על ״פרמיום גוהן״.‬
‫על זה שעצם העובדה שגוהן הוא הבוס‬
‫הוסיפה ערך לחברה בעיני המשקיעים.‬
‫זה היה המעמד של גוהן בתעשיית הרכב.‬
‫אני זוכר שנסעתי ליפן וחשבתי‬
‫״טוב, יש לי פה עסק‬ ‫עם אדם מפורסם מאוד, מוכר מאוד.״‬
‫- סיימון ספרול‬ ‫לשעבר הממונה על תקשורת גלובלית, ניסאן -‬
‫בכל הקריירה שלי עד אז,‬
‫לא טיפלתי באדם מוכר כמו מר גוהן.‬
‫לכל יצרנית רכב יש אייקון.‬
‫לפורד יש את המוסטנג,‬
‫ל־GM יש את הקורבט,‬
‫לאסטון מרטין יש את ה־DB5.‬
‫לניסאן הייתה ה־GT-R.‬
‫וכל התכנון היה להציג את ה־GT-R‬ ‫בתערוכת הרכב בטוקיו.‬
‫כתבתי נאום, וסיימון כתב הודעה לתקשורת.‬
‫היה כיף לכתוב אותה,‬
‫כי היא עסקה בתשוקה ובמוצר.‬
‫מאחר שגוהן משך כל כך הרבה תשומת לב,‬
‫800 עיתונאים הצטופפו סביב הבמה.‬
‫היה מאוד צפוף וחם ומיוזע. כולם חיכו.‬
‫ואני זוכר שהייתי מאחורי הקלעים עם מר גוהן,‬ ‫והוא אמר לי, ״זה רגע חשוב״, והוא אכן היה.‬
‫- האגדה היא אמיתית -‬
‫הוא נתן גז וטס לבמה.‬
‫הוא תמיד היה רציני מאוד,‬
‫אבל הוא חייך כשהוא יצא מהמכונית הזו.‬
‫אני חושב שהרגש הכריע אותו.‬
‫והוא אמר…‬
‫הקול שאתם שומעים הוא השאגה‬
‫של התשוקה של ניסאן לביצועים.‬
‫״מה שאתם רואים‬ ‫זה את הביטוי הפיזי האולטימטיבי שלה.״‬
‫ניסאן GT-R החדשה.‬
‫זה היה גוהן בשיאו.‬
‫זה היה רגע השיא שלו.‬
‫כשהייתי סטודנטית באוניברסיטה…‬ ‫-כן.‬
‫לחבר שלי הייתה GT-R.‬ ‫-בבקשה.‬
‫זיכרונות טובים, אה?‬
‫הוא רצה להראות שה־GT-R‬
‫היא כמו זאב בעור של כבש.‬
‫כלומר, שהמכונית בעצם קלה מאוד לנהיגה.‬
‫כמעט 100 קמ״ש…‬
‫הוא נתן לי לנהוג בה.‬
‫200 קמ״ש!‬
‫ופתאום, ב־60 קמ״ש…‬
‫אבל מה שהרגשתי אז לבסוף‬
‫היה שגוהן אוהב מאוד מכוניות,‬
‫כמו ילד קטן.‬
‫הוא אהב את תשומת הלב התקשורתית.‬
‫הוא היה מפורסם מאוד.‬
‫הייתה מין ״גוהן־מאניה״, זה ברור.‬
‫חשבתי שאולי הוא יהיה מפחיד,‬
‫אבל הוא דווקא נראה ידידותי.‬
‫הוא אפילו נופף לנו.‬
‫הוא הופיע בכל המגזינים.‬
‫התייחסו אליו כמו אל כוכב.‬
‫הוא ידע לנהל את הנוכחות הבימתית שלו.‬
‫במילים אחרות,‬ ‫להבין איך ליצור לעצמו מועדון מעריצים.‬
‫זה היה חשוב לו מאוד.‬
‫גוהן יצר לעצמו בסיס מעריצים בשורות ניסאן,‬
‫וביסס את מעמדו כמנכ״ל,‬
‫בדומה למה שפוליטיקאים עושים.‬
‫בתקופה הזאת התחילו לצייר אותו במנגה,‬
‫וליצור קומיקס על מעלליו.‬
‫אני לא יודעת אם זה ככה או ככה,‬ ‫כיוון הקריאה שלהם, אבל…‬
‫כן, זה… בחייך.‬
‫לראות את אחיך במנגה, ביפן…‬
‫הפנים שלו התאימו לזה היטב.‬
‫היו לו גבות שחורות עבות.‬
‫היה קל מאוד לצייר אותו.‬
‫בת־דודה שלי, שהייתה שם פעם,‬ ‫סיפרה לי שהיא הלכה איתו למסעדה,‬
‫וכשהוא נכנס למסעדה,‬ ‫היא אמרה ״ניילה, זה היה מדהים.‬
‫״כולם נעמדו ומחאו כפיים.״‬
‫והיא אמרה, ״השערות שלי סמרו.‬ ‫חבל שלא היית שם״.‬
‫הייתי בוכה, כמובן.‬
‫זה אני ומר גוהן,‬
‫וזה מר גוהן עם הצוות שלי ואיתי.‬
‫הוא מפורסם כל כך שכמעט כולם מכירים אותו.‬
‫הודות למר גוהן,‬
‫אנשים שמעו על המסעדה שלנו,‬
‫וצברנו הרבה לקוחות.‬
‫הוא היה יושב על הבר.‬
‫היאקיטורי האהוב עליו היה…‬
‫״קאשיווה״. חזה עוף.‬
‫כשהוא התחיל להצליח,‬
‫וראיתי את המנגה וכל זה, אמרנו…‬
‫״אלוהים, אתה כמו טיל, כמו כוכב שביט!‬
‫״ואתה תמיד תפתיע אותנו.״‬
‫מה שהוא עשה בין 1999 ל־2007‬
‫היה מבריק לחלוטין, ויחיד במינו.‬
‫ומה שלא קרה מאז,‬ ‫את זה אי אפשר לקחת ממנו.‬
‫מהפכה קטנה בעולם הרכב.‬
‫חילופים בראשות קבוצת רנו.‬
‫לואי שווייצר מעביר את השרביט לקרלוס גוהן,‬ ‫המנכ״ל הנוכחי של ניסאן.‬
‫אני שמח מאוד להיות שוב בצרפת,‬
‫ולתפוס את המושכות של חברה‬ ‫חדשנית ומלהיבה כמו רנו.‬
‫מה שסיכמנו, קרלוס גוהן ואני,‬
‫זה שקרלוס יחליף אותי ברנו.‬
‫אבל סיכמנו גם‬ ‫שהוא יפסיק להיות מנכ״ל ניסאן.‬
‫הוא היה יכול להאציל סמכויות.‬ ‫הוא היה יכול לבחור מחליף יפני‬
‫שמכיר היטב את שתי התרבויות, וכולי.‬
‫הוא לא עשה את זה וגם לא ניסה.‬
‫הוא אמר לי, ״אחזיק בשני התפקידים,‬
‫״מנכ״ל רנו ומנכ״ל ניסאן,‬ ‫במקביל, במשך כמה חודשים,‬
‫״עד שאמצא לי מחליף בניסאן.״‬
‫וכמובן, האמנתי לזה.‬
‫ואני חושב שעשיתי שטות כשהאמנתי לזה.‬
‫הוא רצה להמשיך לשלוט בניסאן,‬
‫וזו הייתה טעות גורלית, לדעתי.‬
‫לשותפות, לניסאן, לרנו, ולו.‬
‫אני חושבת שהוא שילם על זה ביוקר‬ ‫בסופו של דבר.‬
‫ניהלנו עניינים תוך כדי טיסות.‬
‫נסענו לתאילנד, היינו שם כמה ימים,‬
‫משם נסענו למצרים, על גדות הנילוס,‬
‫ומשם לאירופה, ומשם למקום אחר.‬
‫היינו בתנועה בלתי פוסקת.‬
‫והיה קשה לעמוד בקצב.‬
‫הייתי נפגש איתו בערך פעם בחודש,‬
‫בלו״ז סובב העולם שלו.‬
‫אומרים שהוא בילה ביפן רק שבוע בכל חודש.‬
‫בשאר הזמן הוא היה בצרפת או באמריקה.‬
‫מנכ״ל שמנהל במקביל‬ ‫שתי חברות גלובליות גדולות…‬
‫זה היה דבר חסר תקדים.‬ ‫רק קרלוס גוהן עשה את זה.‬
‫אבל אף אחד לא הצליח לגרום לו להבין‬
‫שהוא לא יכול לנהל שתי חברות בגודל כזה,‬
‫במרחק של 10,000 ק״מ זו מזו,‬
‫ולבלות את חייו בטיסות הלוך ושוב ביניהן.‬
‫זו לא הדרך להבין את השטח, להבין את האנשים,‬
‫לראות את הצוותים, ולהבין מה באמת קורה.‬
‫זו הייתה תחילתו של הנתק.‬
‫בסך הכול, אנו מתכוונים להשיק 26 דגמים‬ ‫במסגרת התוכנית.‬
‫נגדיל את המכירות שלנו‬ ‫ב־800,000 מכוניות ב־2009,‬
‫לעומת 2006.‬
‫נכפיל את היקף הצמיחה שלנו במחצית מהזמן.‬
‫היעד הכי גדול שלו היה להגיע לרווחיות,‬
‫ולחלק את הרווח לבעלי המניות.‬
‫לגבי היחס שלו לעובדים,‬
‫להשתמש במוכשרים ולהיפטר מהמיותרים…‬
‫אני חושב שזה היה שונה מאוד‬ ‫מסגנונות הניהול הרווחים ביפן באותה תקופה.‬
‫אני חושבת שהקרבה של גוהן‬ ‫לחיילים, כמו שאנחנו קוראים להם,‬
‫הייתה גרועה מאוד.‬
‫- 2006‬ ‫רנו טכנו־סנטר, צרפת -‬
‫קרלוס גוהן החליט, מהיום למחר,‬
‫שצריך לקצץ את העלויות ב־30%, בטכנו־סנטר.‬
‫הם אולצו לחתום על הסכם בדם.‬
‫לא באמת, כמובן, אבל…‬
‫לחתום שהם מבטיחים לו‬ ‫להקדיש לזה את הלב והנשמה.‬
‫- ברוכים הבאים לטכנו־סנטר רנו -‬
‫בתחילת 2006,‬
‫בעלי עבד לפחות 12 שעות ביום.‬
‫כולל בסופי שבוע.‬
‫בחודשיים האחרונים,‬ ‫הוא עבד מעל 90 שעות בשבוע,‬
‫ועבר את סף מאה השעות באופן קבוע.‬
‫אז… זה היה ממש מגוחך.‬
‫ואז, בשעות אחר הצהריים המוקדמות,‬ ‫התקשרו אלי מהמשטרה.‬
‫בהתחלה חשבתי שהוא היה מעורב בתאונת דרכים.‬
‫אבל זה לא מה שקרה.‬
‫בעלי התאבד בקפיצה מגשר להולכי רגל.‬
‫שניים כבר התאבדו בקפיצה מאותו הגשר לפניו.‬
‫אחד מהם נהרג,‬
‫והשני נפצע קשות ונשאר משותק בכיסא גלגלים.‬
‫תוך ארבעה חודשים היו שלוש התאבדויות,‬ ‫ואז התקשורת קפצה על הסיפור.‬
‫האם יש דיכאון קולקטיבי‬ ‫בקרב עובדי חברת רנו?‬
‫השאלה צפה ועולה מחדש‬
‫בעקבות התאבדותו של עובד בן 44.‬
‫ראיתי אותו מאבד 8 קילו‬ ‫ממשקלו תוך שישה שבועות.‬
‫ראיתי אותו בוכה כל ערב.‬
‫ראיתי אותו מבלה לילות וסופי שבוע בעבודה.‬
‫ראיתי אותו כבר לא מבין איפה הוא נמצא.‬
‫הוא אמר לי שלא יסלחו לו.‬ ‫שהם לא סולחים על שום טעות.‬
‫זה באשמת חברת רנו שלא סולחת.‬
‫עבדתי בטכנו־סנטר אז.‬
‫זה באמת היה משהו שלא הכרנו לפני כן.‬
‫היה מין אובדן של משמעות, של נשמה,‬
‫ואנשים התייאשו כל כך שהם שלחו יד בנפשם.‬
‫לא העלינו בדעתנו שדבר כזה יקרה ברנו.‬
‫אז כתבתי לקרלוס גוהן.‬
‫חשבתי שאולי הוא יגיב אם אפנה אליו ישירות.‬
‫הוא לא ענה לי.‬
‫כרגיל.‬
‫אני לא יודעת אם הוא האחראי היחיד,‬
‫אבל הוא אחראי ללחץ שהוא הפעיל על החברה,‬
‫ועל שיטות הניהול שהוא קידם.‬
‫יצרנית הרכב רנו אשמה ברשלנות פושעת.‬
‫רשלנות פושעת.‬
‫רשלנות פושעת בפרשת התאבדותו…‬
‫בית המשפט פסק שיצרנית הרכב‬ ‫הייתה צריכה להיות מודעת לסכנה.‬
‫החברה לא עוברת לסדר היום על הטרגדיה הזו.‬
‫זה משפיע על כולנו,‬
‫ויוסקו מסקנות משמעותיות כלפי ההנהלה ו…‬
‫מה שאני מבינה כשאני מדברת איתך זה ש…‬
‫הכאב שכך, אבל הכעס לא.‬
‫אני עדיין מלאה בכעס.‬
‫אני… הזעם עדיין שם.‬
‫הכאב שכך קצת, אבל הכעס לא.‬
‫- 2010‬ ‫הנהלת ניסאן, טוקיו -‬
‫ביפן חובה, מאז שנת 2010,‬
‫לדווח על גובה המשכורת שאתה מקבל‬ ‫מעל 100 מיליון ין.‬
‫ואז הבנו שהמשכורת של קרלוס גוהן‬
‫גבוהה פי 7 מהמשכורת של מנכ״ל טויוטה.‬
‫טוב, לאדם כמוני…‬
‫כשראיתי את הפרסומים‬ ‫על גובה המשכורת של קרלוס גוהן,‬
‫היא נראתה לי גבוהה עד כדי גיחוך.‬
‫זה היה הרבה מעבר למה שדמיינו.‬
‫הוא חשב שלא משלמים לו מספיק.‬
‫ובאותו זמן, מר גוהן התחיל לאבד‬
‫את מה שאפשר לכנות ״כוחות־העל״ שלו.‬
‫אחרי שהתפרסם שמר גוהן‬ ‫מקבל מניסאן 8 מיליון אירו,‬
‫גם בצרפת התחילו לשאול שאלות.‬
‫כן, זה נכון שהוא גם‬ ‫קיבל 1.2 מיליון אירו מרנו, ו…‬
‫משום מה, היו אנשים שחשבו‬ ‫שמשכורת כוללת של 9.2 מיליון אירו זו הגזמה.‬
‫הנרי פורד אמר,‬
‫״כדי להבטיח אווירה טובה בחברה,‬
‫״אני לא צריך להרוויח‬ ‫יותר מפי 20 ממשכורת של עובד פשוט.״‬
‫היום הוא ״יום השיתוף״.‬ ‫מה דעתך על האמירה הזאת?‬
‫קודם כול, אמרת שכך פורד אמר.‬ ‫פורד לא יישם את הכלל הזה.‬
‫המנכ״ל בעל המשכורת הגבוהה ביותר‬ ‫בתעשיית הרכב היום הוא מנכ״ל פורד.‬
‫ומשלמים לו פי 3 ממני. רק שתדע.‬
‫מעולם לא ראיתי אותו מבזבז כספים.‬
‫הוא היה שמרן מאוד, ושמר על הרכוש שלו.‬
‫באשר לחולצות שלו,‬
‫הוא נהג ללבוש אותן עד שהצהיבו‬ ‫בצווארונים ובאזור בתי השחי.‬
‫וגם, הכפתור הזה…‬
‫הוא השמין, והצווארון נהיה צמוד מדי,‬
‫אז הוא ביקש ממני‬
‫שארחיב את כל הצווארונים בסנטימטר אחד.‬
‫הוא באמת העריך את הכסף שלו ושמר עליו.‬
‫אולי זו הסיבה שהוא ידע לחסוך.‬
‫הוא התחיל לשנות את המראה החיצוני שלו.‬
‫תמיד אמרו שהוא נעל נעליים‬ ‫בעלות סוליות עבות‬
‫כדי להיראות גבוה יותר.‬
‫אבל ניכר שהוא עבר השתלת שיער.‬
‫סוף סוף הגענו לנתח שוק של 5%,‬ ‫שזה הצעד הראשון.‬
‫השיער שלו…‬
‫אני מניחה שהיה לו יותר שיער‬
‫ממה שהיה לו קודם.‬
‫אני לא יודעת אם הוא גבהּ,‬
‫אבל בהחלט יש לו יותר שיער.‬
‫ואז הוא הפסיק להרכיב משקפיים,‬
‫ועשה ניתוח לייזר,‬
‫הסרת משקפיים בלייזר.‬
‫בהחלט היה לו משבר של אמצע החיים.‬
‫הוא התגרש מאשתו הראשונה.‬
‫הילדים שלו עזבו לאוניברסיטה.‬
‫הוא התחיל ללבוש חליפות יקרות יותר,‬ ‫הוא התחיל להשקיע במראה החיצוני שלו,‬
‫והתחיל להתנהג קצת יותר בראוותנות.‬
‫אנליסט ניירות ערך אמר לי‬ ‫שהשווי הרעיוני של שעה מזמנו‬
‫היה בין 150,000 דולר ל־250,000.‬
‫אז העיקרון המנחה שלי היה לא לבזבז את זמנו.‬
‫אין בעיה. אני צריך לחתום על משהו?ֳ‬
‫עבדתי בניסאן קרוב לשבע שנים,‬
‫- ראבינדר פאסי‬ ‫לשעבר עו״ד ראשי, ניסאן -‬
‫והוצע לי לעבוד‬ ‫בהנהלה העולמית של ניסאן ביפן.‬
‫הייתי לחוץ בכל מקרה, כי זו הייתה ישיבת‬ ‫הוועד המנהל הראשונה שלי ולא רציתי לאחר.‬
‫לא רציתי עט נובע דולף או משהו כזה.‬
‫זה היה די מרשים,‬ ‫כי כולם הגיעו לשם לפני הזמן.‬
‫הוא נכנס, הוא התיישב, ו…‬
‫10:30. אוקיי.‬
‫בדיוק בשעה הנקובה, הישיבה החלה.‬
‫מי מתחיל היום‬
‫בבקשה, אני.‬
‫להתחיל?‬ ‫-כן, בבקשה. בואו נתקדם.‬
‫הוא היה מוקף בחבורת בכירים‬ ‫שהאזינו בשקיקה לכל מילה שלו,‬
‫כמעט כמו קבוצת מעריצים, מועדון מעריצים.‬
‫והם עשו הכול בשבילו,‬ ‫או ניסו לעשות הכול בשבילו,‬
‫כדי לשאת חן בעיניו.‬
‫לא הייתי אומר שקרלוס גוהן היה הקיסר…‬
‫אני לא יודע אם הוא‬ ‫חשב שהוא אלוהים או משהו,‬
‫אבל אף אחד לא הורשה לחלוק עליו.‬
‫בעיניי, כפות רגליו כבר לא נגעו בקרקע.‬
‫הוא זינק לסטרטוספרה.‬
‫הוא נהיה מוקף באנשים‬ ‫שרק אמרו לו כמה הוא נהדר וכו׳,‬
‫עד שהוא איבד לגמרי את תחושת המציאות.‬
‫וזה תרם למעין פרנויה,‬ ‫למעין תחושה שמזימות נרקמות נגדו.‬
‫לפתע, כמה תובעים וכמה בכירים בניסאן אמרו,‬
‫״אתם יודעים מה?‬ ‫האיש הזה הוא דיקטטור קר, קר וחמדן.״‬
‫זה מה שהם אמרו. ״דיקטטור קר וחמדן״.‬
‫״דיקטטור קר וחמדן.״‬
‫- ספטמבר 2010‬ ‫רנו טכנו־סנטר, צרפת -‬
‫בספטמבר 2010,‬
‫כמה בכירים ברנו קיבלו מכתב ובו נכתב…‬
‫- פטריק פלטה‬ ‫לשעבר סמנכ״ל תפעול, רנו -‬
‫״בכירים בחברה שלכם‬
‫״מעבירים מידע לחברה סינית,‬ ‫והאנשים האלה הם…״‬
‫בום, בום, בום.‬
‫הם הואשמו בכך שמכרו מידע של רנו‬
‫למרגלים בסין.‬
‫ואז, קרלוס גוהן הגיב נחרצות, ואמר:‬
‫״אם תפנו לשלטונות, הם ידליפו את זה,‬
‫״וזה יעשה צרות גדולות בסין,‬
‫״וניסאן מצליחה מאוד בסין,‬
‫״אז לא, אסור לפנות לשלטונות.‬
‫״חייבים לנסות לשכנע את האנשים לדבר.״‬
‫ארגנתי, יחד עם צוות קטן,‬ ‫ראיון עם שלושת האנשים האלה.‬
‫הכרתי היטב את שלושתם,‬ ‫אבל בייחוד את אחד מהם.‬
‫כן?‬
‫שלום.‬ ‫-שלום, פטריק.‬
‫מה שלומך?‬ ‫-טוב.‬
‫הרעיון היה שמפני שאנחנו חברים טובים,‬
‫אולי אצליח לשכנע אותו לדבר.‬
‫רציתי להיפגש איתך הערב‬
‫מפני שנודע לנו שעשית משהו חמור.‬
‫מה?‬
‫מדובר בריגול תעשייתי.‬
‫אני מזועזע שעשית דבר כזה.‬
‫סליחה, כנראה עוד לא התעוררתי הבוקר.‬ ‫אני לא מבין.‬
‫אז קיימתי את הפגישה איתו,‬
‫והוא אמר, ״מה אתה מדבר, פטריק?‬
‫״זה… אין לי שום קשר לזה״, וכולי.‬
‫אמרתי ״כן, אבל… קיבלתי מסמך‬
‫״שמראה שיש לך חשבון בנק בשווייץ,‬ ‫שקיבל את הכסף הזה.״‬
‫הוא אמר ״זה לא נכון״.‬
‫לשם השקיפות אציין ששותפיך למעשה‬
‫נחקרים ברגע זה במשרדים סמוכים,‬
‫הם מואשמים באותן העבירות.‬
‫אתה נמצא במרכזה של אסטרטגיה…‬ ‫-אבל…‬
‫עשית שטות…‬ ‫-לא עשיתי שום דבר.‬
‫זו הייתה שטות וזו הייתה טעות.‬
‫אתה יודע את זה יותר טוב ממני, מישל.‬
‫אני לא יודע כלום.‬
‫באמת אין לי מושג על מה אתה מדבר.‬ ‫אני לא יודע כלום ולא מבין כלום.‬
‫זאת אומרת שזה הסוף שלך,‬ ‫של המשפחה שלך, של הקריירה שלך…‬
‫ברגע שתעזוב את החדר הזה,‬ ‫אתה תעזוב גם את רנו, מישל.‬
‫אני פשוט לא רוצה להסתבך‬ ‫בגלל משהו שלא עשיתי.‬
‫אתה זה שיודע, מישל.‬
‫זה היה היום הראשון שלנו בעבודה,‬ ‫אחרי החגים.‬
‫עברנו בין המשרדים ואיחלנו לכולם שנה טובה.‬
‫ואז, על הבוקר, שמענו שמועה‬
‫ששלושה אנשים פוטרו.‬
‫עד מהרה נודע לנו שאסור לנו אפילו לדבר איתם‬
‫במקרה שהם יתקשרו אלינו.‬
‫איפה אנחנו? מה זה פה,‬
‫ברית המועצות תחת שלטון סטאלין?‬
‫שלושה בעלי תפקידים בכירים בחברת רנו‬
‫חשודים בהדלפת סודות מסחריים.‬
‫שלושת הבכירים פוטרו‬
‫לאחר שהואשמו בהעברת‬ ‫מידע אסטרטגי בתחום הרכב החשמלי.‬
‫זה סקנדל מביך עבור ההנהלה.‬
‫זרקו אותי מהחברה כמו כלב.‬
‫אנשי רנו השמיעו האשמות חמורות,‬
‫שאני חולק עליהן לחלוטין.‬
‫לא נגעתי בשום כסף.‬ ‫אין לי שום חשבונות בנק בחו״ל.‬
‫פעלתי בשקיפות מוחלטת.‬ ‫החקירה מנוהלת בידי הרשויות.‬
‫מה שהחמיר את המצב היה שקרלוס גוהן‬ ‫הופיע במהדורת החדשות המרכזית.‬
‫נמצא איתנו קרלוס גוהן.‬
‫ערב טוב.‬ ‫-ערב טוב.‬
‫תודה שהצטרפת אלינו.‬
‫כידוע לך, שאלות רבות אופפות את הפרשה.‬
‫יועצים אמרו לו, ״אל תדבר על ראיות.‬
‫״אל תדבר על ראיות. תהיה זהיר.״‬
‫האם יש בידיך הוכחות חותכות לאשמתם?‬
‫תקשיבי, אנו בטוחים לחלוטין.‬ ‫אחרת לא היינו נמצאים כאן.‬
‫מה שחשוב להבין…‬
‫כולם שאלו, ״איפה הראיות״?‬
‫ידעתי שזה בולשיט.‬
‫שאף מילה מכל זה לא הייתה אמת.‬
‫אבל אין לנו ראיות.‬
‫יש לנו רק את המסמך האומלל הזה,‬
‫שנוצר למעשה ע״י מישהו ברנו,‬
‫שהוא נוכל.‬
‫העובדים שהואשמו לא היו מרגלים.‬ ‫הם היו קורבנות לניסיון סחיטה.‬
‫וחשבונות הבנק… כל זה היה מצוץ מהאצבע.‬
‫כן או לא?‬ ‫האם הייתה פרשת ריגול תעשייתי בחברת רנו?‬
‫ההנהלה מתחילה להפגין חוסר ודאות.‬
‫הובכנו מאוד.‬
‫כולם צחקו על רנו,‬
‫ובייחוד על קרלוס גוהן.‬
‫ובסופו של דבר, אחרי חודש,‬
‫אני לא זוכרת בדיוק את רצף האירועים,‬
‫הוא חזר לטלוויזיה.‬
‫קרלוס גוהן, ערב טוב.‬ ‫-ערב טוב.‬
‫אמרת לנו בינואר שאתה בטוח לחלוטין‬
‫ושיש לך ראיות מרובות למעשי ריגול.‬
‫כעת מתברר שטעית, בלשון המעטה.‬
‫מהי המסקנה שלך הערב?‬
‫תקשיבי, אני טעיתי,‬
‫אנחנו טעינו,‬
‫ולפי המסקנות שקיבלנו מהתובע בפריז,‬
‫נראה שהוליכו אותנו שולל.‬
‫סרקוזי דרש שמס׳ 1 או מס׳ 2‬ ‫יתפטרו בגלל הפרשה.‬
‫סרקוזי היה נשיא צרפת אז.‬
‫אז אני…‬
‫אני הייתי שרוף.‬
‫נאלצתי לעזוב.‬
‫נאלצתי לעזוב כדי להגן‬ ‫על קרלוס גוהן, למעשה.‬
‫יש ביטוי בצרפת, ״הדג מסריח מהראש״.‬
‫היה לנו ברור שההנהלה הבכירה השתגעה לגמרי.‬
‫זו באמת הייתה תחילת הסוף של קרלוס גוהן,‬
‫ושל השותפות, הייתי אומרת.‬
‫- 2014‬ ‫ארמון ורסאי -‬
‫בעיניי, הרגע הסמלי ביותר בסיפור העצוב הזה‬
‫היה מה שהוא עשה בוורסאי.‬
‫רשמית, זו הייתה מסיבה‬ ‫לרגל 15 שנה לשותפות רנו־ניסאן,‬
‫אבל הוא ערך אותה בדיוק ביום הולדתו,‬ ‫ביום הולדתו ה־60.‬
‫האמת היא שארמון ורסאי‬ ‫פשוט לא היה פנוי בשום תאריך אחר.‬
‫זה היה פשוט…‬
‫זה היה צירוף מקרים מוחלט‬ ‫שהאירוע המקצועי הזה התקיים‬
‫בדיוק ביום הולדתו ה־60.‬
‫זה לא תוכנן.‬
‫לא הייתה שם עוגת יום הולדת‬ ‫או משהו כזה, אתם יודעים?‬
‫אף אחד לא שר ״יום הולדת שמח״.‬
‫אבל כן היה שם שף בעל כוכב מישלן.‬ ‫זה היה מגניב.‬
‫את יודעת כמה עלה יום ההולדת הזה?‬
‫כ־630,000 אירו.‬
‫והוא שילם על זה בכסף של רנו־ניסאן.‬
‫יאללה דיסקו!‬
‫גבירותיי ורבותיי, חברים יקרים,‬ ‫ערב טוב וברוכים הבאים.‬
‫לאירוע כזה מזמינים‬ ‫את האנשים שתרמו לשותפות,‬
‫לא סתם חברים ולא יודעת מי.‬
‫אח״מים וסלבריטאים כמו שרי בלייר.‬
‫וכן, הוא הזמין כמה חברים וקרובי משפחה,‬
‫אבל באו רק 95, מתוך…‬
‫היו שם לפחות 150 איש בסך הכול.‬
‫ובהחלט היו שם לפחות‬ ‫שלושה עובדים של השותפות.‬
‫כמובן, ביום השנה ה־25 לשותפות,‬
‫הזמנו את לואי שווייצר.‬
‫לא, לא הוזמנתי לחגיגות יום השנה‬ ‫לשותפות רנו־ניסאן.‬
‫זה עבר כל גבול.‬
‫זה היה… בלתי הולם, לכל הפחות.‬
‫התגובה הראשונה שלי הייתה,‬ ‫״מה, הוא אידיוט״?‬
‫לא האמנתי.‬
‫למעשה, מההנהלה הבכירה ומטה,‬ ‫קנינו כלי כתיבה מכיסנו.‬
‫גוהן עשה עבודה מדהימה‬ ‫בהנחלת תרבות של חסכנות,‬
‫- אנדי פאלמר‬ ‫לשעבר סמנכ״ל תפעול, ניסאן -‬
‫אבל זה לא הלם את מה שאנשים ראו,‬
‫את הפער בין ההתנהגות החסכנית של העובדים‬
‫לבין סגנון חייו הראוותני של גוהן.‬
‫המסיבות בוורסאי,‬
‫הכרטיסים למונדיאל, וכולי.‬
‫המטוס הפרטי.‬
‫לא הייתה הפרדה בין עבודה לבין שעשועים.‬
‫מנקודת מבטה של ניסאן,‬
‫היה ברור שהוא משקיע פחות‬ ‫זמן ואנרגיה בניסאן, לעומת קודם.‬
‫וזו הייתה נקודה חשובה‬
‫שבה עמדת המנהיגות שלו בניסאן‬ ‫נהייתה פחות נוצצת.‬
‫- 2017‬ ‫הנהלת ניסאן, טוקיו -‬
‫כדי לאפשר לי להמשיך להתמקד בניסאן,‬
‫וכדי להמשיך את המומנטום של ניסאן‬ ‫כחברה שמספקת ביצועים,‬
‫הצעתי לוועד המנהל של ניסאן, והוא הסכים,‬
‫שהירוטו סייקאווה יקודם לתפקיד המנהל הכללי.‬
‫סייקאווה נהיה המנכ״ל כשגוהן נהיה היו״ר.‬
‫אבל גוהן, כמובן, לא באמת שימש כיו״ר.‬
‫הוא עדיין שלט בחברה.‬
‫- ז׳אן־פול בדואל‬ ‫עורך דין -‬
‫גיליתי עניין בחברת רנו‬
‫בשל ההתנהגות של מנכ״ל החברה.‬
‫מדובר באדם שמצד אחד,‬ ‫מצטייר כ״קוסט קילר״,‬
‫אחד שמקצץ בעלויות,‬
‫שמצד שני מארגן, במקביל,‬ ‫מעבר לים, הרחק מעיני כולם,‬
‫כלומר, בעלי המניות בחברות רנו וניסאן,‬
‫קופת חיסכון ענקית.‬
‫לפי מיטב הבנתי,‬
‫המזימה… אני חייב להיזהר.‬
‫כן, בהחלט.‬ ‫-אני צריך ממש להיזהר.‬
‫כן, אבל למיטב הבנתי,‬
‫חברות מסוימות הוקמו,‬
‫ומטרתן של החברות האלה הייתה‬ ‫להשקיע כספים במיזמים חדשים,‬
‫כדי שלניסאן יהיה יתרון בתעשיות מסוימות.‬
‫ליצרניות רכב רבות יש כאלה היום.‬
‫למעשה, מדובר ביכולת להשקיע בסטרטאפים‬
‫וביוזמות קצת יותר מסוכנות.‬
‫אז כסף רב מופקד בקרן,‬
‫אבל במקום שזה יוגדר כ…‬
‫ישמש למימון טכנולוגיות,‬
‫יש שורה ארוכה של דירקטורים מתחלפים… כן?‬
‫ולמעשה, הכסף הולך לדברים אחרים.‬
‫ואני הייתי אחד הדירקטורים,‬
‫במבנה שהיה לזה.‬
‫זו הייתה קרן שנוהלה למעשה מאמסטרדם.‬
‫אני חושב שההאשמה היא‬
‫טשטוש מכוון, מתוך…‬
‫מניעים נסתרים.‬
‫ליצור מבנה מסובך נורא‬
‫כדי שאף אחד לא יבין מה קורה,‬
‫להזיז אנשים ממקום למקום,‬
‫ובעצם לעשות משהו אחר.‬
‫הוא ארגן‬
‫תוכניות מסוימות,‬
‫שאפשרו לו לבצע מעילה בסכומים אדירים,‬
‫כדי לרכוש וילות, כדי לרכוש יאכטה,‬
‫כדי לרכוש תכשיטים.‬
‫עכשיו מתברר, לכאורה,‬
‫שחלק מהכספים האלה שימשו לרכישת בתים וכולי.‬ ‫אבל לא ידוע לי על זה.‬
‫אז כמה כסף הופקד בקרן?‬
‫לא זכור לי.‬ ‫-לא?‬
‫לא זכור לי, חוששני.‬
‫אבל זה לא היה סכום קטן.‬
‫לא מדובר בעשרות אלפים.‬ ‫-לא, במיליונים.‬
‫אפשר להעריך את שווי הנכסים שנרכשו בחו״ל‬
‫בידי מר גוהן, תמיד בכסות של אותן ישויות…‬
‫בסיכומו של דבר מדובר בסכומים רציניים.‬
‫אני חושב שהוא היה קוסם מהבחינה‬ ‫שהיה לו כ״כ הרבה כסף לעבוד איתו,‬
‫שהוא הצליח ליצור שיט‬
‫שאפשרה לו לעשות בכסף כרצונו.‬
‫מה היו התנאים שאפשרו מצב שבו‬
‫כל האי־סדרים האלה התרחשו ללא הבחנה,‬
‫לפני שהן גדלו להיקף רציני?‬
‫זו שאלה טובה,‬
‫ולמען האמת, לא הייתי מודע לזה,‬
‫ו…‬
‫רבים לא היו מודעים.‬
‫וצריך להודות שהאי־סדרים האלה נעשו,‬
‫ולא התגלו.‬
‫לא נעים לי להגיד את זה,‬
‫אבל לדעתי,‬
‫הבכירים בניסאן הסתמכו יותר מדי על מר גוהן.‬
‫הם היו תלויים בו מדי.‬
‫אף אחד לא מתח עליו ביקורת,‬ ‫ונתנו לו לעשות מה שהוא רוצה.‬
‫כל הבתים היו שייכים לניסאן.‬
‫והם אומרים ״אלוהים,‬ ‫אנחנו מגלים שזה נעשה בסתר״.‬
‫בסתר? תנו לי להראות לכם את המסמכים.‬
‫המסמך הזה חתום בידי שני הדירקטורים‬ ‫הבכירים בחברה, גרג קלי והירוטו סייקאווה.‬
‫״שימוש בנכסי החברה למגורים.‬
‫״ריו דה ז׳ניירו, ברזיל, ביירות, לבנון.״‬
‫אז כששמעתי שכולם הופתעו,‬
‫ושעשינו את זה בסתר, אמרתי ״אלוהים״!‬
‫אבל העובדה היא ש…‬
‫את יודעת.‬
‫סמכתי על מר גוהן, וסמכתי על הצוות שלו, ו…‬
‫אז, את יודעת…‬
‫אין לי אג׳נדה לעורר חשדנות.‬
‫הוטל עליי לסייע לחקירת‬ ‫האי־סדרים כביכול של מר גוהן.‬
‫לאורך הדרך, אנחנו רואים בכירים מסוימים‬
‫היו מעורבים בהיבטים מסוימים של האי־סדרים.‬
‫ככל שזה התקדם,‬
‫רבדים נחשפו בזה אחר זה.‬
‫ואני הסברתי את זה‬
‫ליו״ר ועדת הביקורת.‬
‫אז ״חשפתי את השחיתות״, אפשר לומר.‬
‫אילו הוועד המנהל אומר‬ ‫״ראב, אנחנו שולטים במצב,‬
‫״תודה רבה, אבל שקלנו את הדברים שציינת,‬
‫״ולא צריך לעשות יותר.״‬
‫זה בסדר. הכול טוב ויפה.‬
‫עשיתי את שלי, והם עשו את שלהם.‬
‫אבל זה לא מה שקרה.‬ ‫פשוט השתררה דממה מטרידה.‬
‫תוך שלושה ימים,‬ ‫הועברתי מתפקידי בחקירת גוהן.‬
‫אמרו לי שאחרי שמונה שנים ביפן,‬
‫אני צריך לחזור הביתה.‬
‫איבדתי את מקום עבודתי, למעשה.‬
‫ואז צריך לחשוב…‬
‫״האם החבית כולה רקובה?״‬
‫ואם החבית כולה רקובה…‬
‫אז זה סוף המשחק, לא?‬
‫מר גוהן התבקש להישאר בתפקידו עוד כמה שנים,‬
‫כדי לקחת את שותפות רנו־ניסאן לשלב הבא.‬
‫רוב האנשים היו קוראים לצעד הבא ״מיזוג״,‬
‫אבל מר גוהן וצוות התקשורת שלו‬ ‫נזהרו מאוד שלא להשתמש במילה הזאת.‬
‫אחת הסיבות שבגללה‬ ‫אני נמצא במצב הזה היום‬
‫היא שהסכמתי להצעה הזאת,‬
‫להמשיך באיחוד של שתי החברות.‬
‫למעשה, מנקודת המבט של ניסאן,‬
‫אני חושב שהם הגיעו למסקנה‬ ‫שאין להם מה להשיג ממיזוג עם רנו.‬
‫אמרתי בבירור, מספר פעמים,‬ ‫שאני מתנגד למיזוג.‬
‫אני בעד שותפות,‬
‫אבל אני לא תומך במיזוג.‬
‫זו הייתה עמדתי.‬
‫לרוע המזל, לא היה אמון.‬
‫וחלק מחברנו ביפן חשבו‬
‫שהדרך היחידה להיפטר‬ ‫מההשפעה של רנו על ניסאן‬
‫היא להיפטר ממני.‬
‫קרלוס גוהן הוא כמו בדיקת פרוסטטה ליפנים.‬
‫כרגע, הם יודעים שזה טוב לבריאות,‬ ‫הם יודעים שזה נחוץ,‬
‫אבל זו עדיין השפלה נוראית,‬
‫כשמישהו דוחף לך את היד לתחת.‬
‫ובסופו של דבר, הם יגיבו,‬
‫באלימות רבה, נגד זה.‬
‫טוב, הוא הסתדר במשך 19 שנה‬ ‫עד שהם הגיבו סוף סוף.‬
‫אבל איזו תגובה הייתה להם!‬
‫- 19 בנובמבר 2018‬ ‫נמל התעופה של טוקיו -‬
‫אחד מאנשי העסקים המשפיעים ביותר בעולם‬ ‫נעצר בטוקיו בחשד לאי־סדרים כספיים.‬
‫קרלוס גוהן,‬ ‫יו״ר חבר המנהלים של חברת ניסאן היפנית…‬
‫מנכ״ל רנו וניסאן, קרלוס גוהן,‬ ‫נעצר הבוקר בטוקיו…‬
‫חברת ניסאן מסרה‬ ‫כי חקרה את גוהן במשך חודשים.‬
‫הוא מואשם כי עשה שימוש‬ ‫בכספי החברה לצרכיו הפרטיים.‬
‫ירדתי מהמטוס, נלקחתי במכונית,‬
‫הגעתי לביקורת הדרכונים,‬ ‫אמרו לי שיש בעיה עם הוויזה שלי.‬
‫״אסור לך להשתמש בטלפון שלך״,‬ ‫ואז עצרו אותי.‬
‫לא הבנתי מה קורה.‬
‫מה שחשבתי זה ״סוף סוף עצרו אותו״.‬
‫״אני יכול לפחות להתקשר לניסאן,‬ ‫שישלחו עורך דין?״‬
‫כמובן, לא ידעתי שניסאן עומדת מאחורי זה,‬
‫ושהכול תוכנן הרבה לפני כן,‬ ‫ע״י התובע והחברה.‬
‫מה שמדהים זה שהטלוויזיה היפנית‬
‫ידעה מראש שעומדים לעצור אותו,‬
‫והם היו שם בנמל התעופה כשהוא ירד מהמטוס.‬
‫מניות ניסאן ורנו בצלילה חופשית.‬
‫הייתי בסמינר גדול של החברה.‬
‫בעשר, עשינו הפסקת קפה,‬
‫פתחתי את הטלפון שלי… וואו!‬
‫אי־סדרים חמורים…‬
‫ברור שמישהו רצה אותו בכלא.‬
‫הכול החל בחקירה פנימית בניסאן,‬ ‫לאחר דיווח מחושף שחיתויות.‬
‫גם סגנו הבכיר של קרלוס גוהן,‬ ‫גרג קלי, נעצר.‬
‫חמש שעות בסך הכול לאחר מעצרי,‬
‫מצאתי את עצמי בתא זעיר בקוסוגה.‬
‫ואחרי שעוצרים אותך,‬ ‫אתה בצרות צרורות ביפן, כן?‬
‫אתה בחזקת אשם, מכל מיני בחינות.‬
‫איך לומר?‬
‫עדיין, כשאני מדברת על זה, כואב לי פה.‬
‫אני נהיית נוקשה, ו…‬
‫היינו בטוחים, הייתי בטוחה, שזו טעות,‬
‫ושלמחרת הוא ישתחרר, כי…‬
‫מה כבר יכול לקרות?‬
‫ואמרו לי שזה חוקי לגמרי.‬
‫איך ייתכן שזה חוקי?‬
‫אני זוכר שהזנתי מאמרים מיפן‬ ‫לתוך גוגל טרנסלייט‬
‫בניסיון להבין מה קורה.‬
‫התחלנו להבין את הדברים‬
‫כשראינו את מסיבת העיתונאים‬ ‫של הירוטו סייקאווה.‬
‫אז הבנו שקורה פה משהו מדהים לגמרי.‬
‫״משחקי הכס״, גרסת ניסאן.‬
‫זה היה פשוט מטורף לגמרי.‬
‫אנחנו רותחים מזעם…‬
‫ובשבילי, אישית…‬
‫אני חש אכזבה עמוקה.‬
‫הבעיה היא שכוח רב מדי‬ ‫מרוכז בידיו של אדם אחד.‬
‫זה הצד האפל של עידן גוהן,‬ ‫שנמשך שנים רבות.‬
‫היו אנשים שאמרו, שוב,‬
‫שאני, סייקאווה, בגדתי בקרלוס גוהן,‬
‫אבל זה כלל לא נכון.‬
‫הוא היה זה שמעל באמוני.‬
‫זה מה שרציתי לומר.‬
‫לא נרשמתי לזה.‬
‫נרשמתי להיות עורך דין של יצרנית רכב.‬
‫לא נרשמתי כדי להיות מעורב‬
‫באיזו מזימה בין־לאומית מוזרה,‬
‫או באי־סדרים, ובייחוד לא ביפן.‬
‫- מתקן המעצר קוסוגה, טוקיו -‬
‫ביפן, כשאנשים מואשמים בפשעים,‬
‫99% מהם מורשעים.‬
‫הלגיטימיות של מערכת משפט‬ ‫לא צריכה להיות תלויה בשיעור ההרשעות שלה,‬
‫אלא באמון בכך שהיא מחפשת את האמת בתום לב,‬
‫ומספקת תוצאות הוגנות וצודקות.‬
‫ביפן, אם מישהו נעצר…‬
‫החיים שלו נגמרו.‬
‫130 ימים בכלא,‬
‫בבידוד,‬
‫תא קטנטן בלי חלון.‬
‫מקלחת פעמיים בשבוע.‬
‫ניסיתי לבקש יותר, וסורבתי.‬
‫חקרו אותי יומם ולילה.‬
‫זה יכול לקרות בבוקר, אחר הצהריים, בערב,‬
‫עד שמונה שעות, כמובן ללא נוכחות עורך דין.‬
‫אז הרגשתי, מההתחלה,‬
‫שאין שום עניין בגילוי האמת.‬
‫- כעבור שלושה חודשים‬ ‫מתקן המעצר קוסוגה, טוקיו -‬
‫פגשתי אותו בפעם הראשונה‬ ‫ב־14 בפברואר 2019.‬
‫יום ולנטיין.‬
‫באותו שלב,‬ ‫הוא כבר היה במעצר במשך שלושה חודשים.‬
‫מר גוהן עבר חקירות בכל יום מאז שנעצר.‬
‫החקירות האלה הן לא שיחות נימוסין‬
‫שמתקיימות על כוס קפה ועוגה.‬
‫״מצבך יחמיר אם לא תתוודה.״‬
‫כך אמר לי התובע שוב ושוב.‬
‫״אם לא תתוודה, לא נתמקד רק בך,‬
‫״אלא גם במשפחה שלך.״‬
‫עורכי דין ביפן נוהגים לכנות את הסידור הזה‬
‫״משפט של בן ערובה״.‬
‫זה עולם שבו הזמן נע לאחור.‬
‫ב״אליס בארץ הפלאות״‬ ‫מופיעה דמות בשם המלכה הלבנה,‬
‫ובעולמה של המלכה הלבנה, הזמן נע לאחור.‬
‫ככה מתנהלים משפטים ביפן.‬
‫קודם כול בא העונש.‬
‫אז בא המשפט.‬
‫ורק בסוף, אתה נשפט.‬
‫אז הזמן באמת נע לאחור.‬
‫הייתי בן ערובה בידי מדינה‬
‫אותה שירתתי במשך 17 שנה.‬
‫בסופו של דבר,‬ ‫מילא ששולפים עליך את הסכינים,‬
‫מפני שאף אחד כבר לא רוצה אותך בתפקיד הזה,‬
‫אבל להכניס אותך לכלא…‬
‫זה כבר משהו שונה לגמרי.‬
‫אלא אם כן זה מגיע לך, כמובן.‬
‫כן.‬
‫הוא העביר מסר דרך השגרירים של הקונסוליה:‬
‫״אל תדברי עם אף אחד.‬
‫״אל תלכי לשום מקום,‬ ‫ותיזהרי כשאת מדברת בטלפון.״‬
‫האמת, הייתי אומרת שדי פחדנו.‬
‫אמרתי לבן דוד שלי ״בוא,‬
‫״בוא נמצא מישהו,‬ ‫ניסע ונחלץ אותו משם. זו הדרך היחידה.״‬
‫- מסצ׳וסטס, ארה״ב -‬
‫- אדם בעל פרופיל גבוה נעצר בטוקיו -‬
‫- אסטרטגיית יציאה דרושה בדחיפות -‬
‫אחרי משא ומתן ממושך עם בית המשפט,‬
‫הוא שוחרר בערבות על סך מיליארד ין.‬
‫באותו זמן ניהלנו מו״מ עם מתקן המעצר‬
‫כדי שיאפשרו לנו להוציא אותו בדלת האחורית,‬
‫אבל משום מה, מתקן המעצר בטוקיו סירב.‬
‫הלבשנו את מר קרלוס גוהן‬ ‫בסרבל של פועל יפני…‬
‫והכנסנו אותו לתוך רכב קטן.‬
‫התחפושת שלו‬
‫הייתה עלובה כל כך…‬
‫העובדה שהתחפושת שלו הייתה ניכרת לעין‬ ‫הוכיחה למעשה‬
‫שהוא לא נמצא בצד הצודק,‬
‫וזה העציב אותי מאוד.‬
‫לעתים נדירות מאוד יש הזדמנות‬
‫לרדוף אחרי אזרח זר,‬ ‫ועוד אחד מפורסם כמו גוהן.‬
‫לא חלמתי שאעשה דבר כזה.‬
‫אחרי שגוהן שוחרר בערבות,‬
‫התפקיד שלי כעיתונאי בצהובון‬ ‫היה לעקוב אחרי כל צעד שלו.‬
‫זה היה בלגן מוחלט.‬
‫זו הייתה התנפלות של התקשורת.‬
‫תיעדנו את חיי היומיום שלו במשך שנה שלמה,‬
‫ולא ראינו אותו נוהג בניסאן אפילו פעם אחת.‬
‫- מטוס פרטי נשכר -‬
‫- מסלול טיסה לחלל האווירי של סין‬ ‫כדי למנוע יירוט -‬
‫- יציאה לאחר חג המולד /‬ ‫תיבה של סאבוופר / חורים לאוויר חובה -‬
‫הוא ידע שהוא במעקב מתמיד.‬
‫הייתה מצלמת אבטחה‬
‫בכניסה לבית שלו.‬
‫אז כל מי שבא לבקר אצלו,‬ ‫השעה המדויקת שבה הוא יצא מהבית…‬
‫הכול תועד בווידאו.‬
‫- לו״ז -‬
‫- הגעה 29/12 בשעה 22:00 -‬
‫- כניסה ויציאה תוך 24 שעות -‬
‫- מאושר שמשקלו 75 קילוגרם -‬
‫- טנגו מייק -‬
‫המוח שמאחורי ההימלטות היה מייקל טיילור,‬
‫לשעבר סוכן בכוחות המיוחדים של ארה״ב,‬
‫שכנראה הפעיל רשת‬ ‫של מומחי אבטחה פרטיים וקרביים־לשעבר,‬
‫שעזרו לו לתכנן את הבריחה המורכבת.‬
‫אני חושב שהוא כבר תכנן את הבריחה‬
‫בזמן ששוחרר בערבות.‬
‫זה מה שאני חושב.‬
‫שמעתי שבכל פעם שהוא נפגש עם מישהו,‬
‫הפגישה התקיימה לרוב במלון גרנד היאט.‬
‫לפעמים הוא נסע במכונית,‬
‫ולפעמים הלך ברגל.‬
‫לא מוגזם לומר שהוא יצא מהבית בכל יום.‬
‫אז התצלומים והסרטונים‬ ‫התחילו להיראות זהים זה לזה.‬
‫הוא רצה שהחוקרים והשומרים‬
‫יחשבו שהביקורים בגרנד היאט‬ ‫הם חלק משגרת היומיום שלו,‬
‫ושהוא לא הולך לשם משום סיבה מיוחדת.‬
‫אני מנחש שהוא אפילו ידע‬
‫איפה ממוקמות כל המצלמות.‬
‫באותה תקופה, אסרו עליו‬
‫ליצור קשר עם אף אדם שמעורב בפרשה.‬
‫אז לפי תנאי השחרור בערבות,‬
‫קרלוס גוהן‬
‫לא יכול היה להיפגש, לדבר,‬ ‫או אפילו לשלוח מכתבים לאשתו, קרול.‬
‫הם הוסיפו את התנאי הזה.‬
‫היה לי קשה מאוד לבשר לו‬
‫על הוספתו של התנאי הזה.‬
‫מר גוהן, יש לך מסר לאנשים שתומכים בך?‬
‫אנו דורשים מהנשיא להפעיל לחץ על ממשלת יפן,‬
‫שתכבד זכויות אדם ואת הזכות להגנה משפטית,‬
‫או שתאפשר לקרלוס להישפט בצרפת.‬
‫את רוצה שהוא יישפט בצרפת?‬ ‫-כן,‬
‫כי רואים שהוא לא יקבל משפט צדק ביפן.‬
‫כמה פעמים שלא ניסינו,‬
‫תאריך המשפט לא נקבע מעולם.‬
‫אל מול הסיטואציה הזו,‬
‫גוהן תהה כמה זמן הוא יאלץ להישאר ביפן.‬
‫הוא התחיל לשאול מתי המשפט יתחיל,‬
‫ואם יתאפשר לו‬
‫לקבל משפט צדק.‬
‫הוא התחיל לשאול את זה לעתים קרובות.‬
‫כל הסימנים הצביעו על כך‬ ‫שלא אקבל יחס הוגן.‬
‫לא קשה להגיע למסקנה‬
‫שאו שתמות ביפן, או שתברח.‬
‫- כולנו קרלוס גוהן -‬
‫לאחר מעצרו, החלו להופיע בביירות שלטי חוצות‬
‫המביעים תמיכה‬ ‫באיש העסקים הלבנוני קרלוס גוהן.‬
‫אי אפשר להבין את קרלוס גוהן,‬
‫את המוטיבציה שלו, את מה שמניע אותו,‬ ‫את הרצון שלו להצליח,‬
‫את השאיפה שלו לנצח‬ ‫ולהראות שהוא הטוב מכולם,‬
‫מבלי להבין את הכאב שחווה בילדותו.‬
‫מצאנו מאמר על הכומר בולוס מסעד,‬
‫שגופתו נמצאה ערב אחד באפריל 1960.‬
‫הוא נורה פעמיים.‬
‫בקרבת זירת הפשע,‬
‫נראה רכב מסוג פז׳ו‬ ‫שהיה שייך לאביו של קרלוס גוהן.‬
‫הגענו למסקנה‬
‫שהכומר הזה, בולוס מסעד,‬ ‫נוצל ע״י ז׳ורז׳ גוהן‬
‫כדי להבריח יהלומים מאפריקה.‬
‫הוא נשפט ונידון למוות.‬
‫ואז, באמצע שנות השבעים,‬
‫כשפרצה מלחמת אזרחים בלבנון,‬
‫הוא הצליח לברוח מהכלא, ומצא מקלט בברזיל.‬
‫את יכולה לתאר לעצמך,‬
‫כילד שגדל בזמן שאביו בכלא,‬ ‫אביו שהואשם ברצח,‬
‫אביו שאפילו נידון למוות על רצח של כומר…‬
‫את יכולה לדמיין שזה קשה מאוד.‬
‫במשך כל חייו,‬ ‫קרלוס גוהן ברא את האגדה על עצמו.‬
‫- סוד אחד אחרון -‬
‫סיפור על חיים שלא היו בדיוק החיים שלו.‬
‫אז הוא כנראה חש צורך‬
‫להראות לכל אותם אנשים שאיתם גדל,‬
‫ולהגיד להם,‬ ‫״תראו כמה הצלחתי, למרות הרקע שממנו באתי,‬
‫״למרות הסיפור של אבי, של חיי.‬
‫״הנה לכם. הגעתי להישגים גדולים.״‬
‫ראיתי אותו בפעם האחרונה ב־26 בחודש.‬
‫הוא ניגש אליי ואמר,‬
‫״קייקו, אני אשלם לך.״‬
‫הופתעתי, כי עוד לא הגיע מועד התשלום.‬
‫אבל הוא ביקש את כל החשבוניות שלי,‬
‫ושילם לי.‬
‫הוא אמר לי לבחור איזה יין שאני רוצה,‬
‫ונתן לי שני בקבוקים במתנה.‬
‫הוא ביקש להצטלם ביחד.‬
‫הוא מעולם לא ביקש לפני כן,‬ ‫אז זה שימח אותי מאוד.‬
‫הוא אפילו נתן לי חיבוק.‬
‫הוא לא היה אחד שמחבק בדרך כלל.‬
‫אני חושבת שהוא נתן לי חיבוק מפני ש…‬
‫הוא עמד לברוח.‬
‫הוא ידע שזאת הפעם האחרונה,‬
‫ולכן הוא נתן לי מתנה, וחיבוק,‬ ‫ואפילו הצטלם איתי.‬
‫זה שימח אותי.‬
‫- 29 בדצמבר 2019 -‬
‫ב־29 בחודש, מייקל טיילור‬
‫הגיע לנמל התעופה קנסאי מדובאי, במטוס פרטי.‬
‫היפנים הם אנשים מאורגנים מאוד.‬
‫כשאתה מאורגן, אתה צפוי.‬
‫כשאתה צפוי, זאת החולשה שלך.‬
‫בשעה 14:30 ב־29 בחודש,‬ ‫קרלוס גוהן יצא מביתו.‬
‫יצאתי מהבית לבוש בבגדים רגילים.‬
‫מי שהיה רואה אותי ברחוב היה מזהה אותי.‬
‫גוהן הגיע למלון גרנד היאט.‬
‫כשיצאתי מהמלון,‬ ‫לבשתי בגדים מסוג שלא נהגתי ללבוש.‬
‫הוא נפגש במלון עם שלושת שותפיו לפשע.‬
‫יצאתי מהמלון ונסעתי לשדה התעופה.‬
‫צריך לנסוע במונית ולנסוע ברכבת.‬
‫צריך לנסוע שעתיים־שלוש ברכבת, מוקף באנשים.‬
‫אסור למשוך תשומת לב.‬
‫לא היה לי סיכוי לצעוד בנמל התעופה‬ ‫עם הפנים שלי.‬
‫בשין־אוסקה, הם נסעו במונית נוספת.‬
‫משם…‬
‫הם נסעו למלון שמייקל טיילור ארגן,‬
‫שצמוד לנמל התעופה הבינ״ל קנסאי.‬
‫- מלון סטארגייט,‬ ‫נמל התעופה של אוסקה -‬
‫הייתי צריך לעלות למטוס‬ ‫בלי שאף אחד ייראה אותי.‬
‫איך עולים למטוס בלי שייראו אותך?‬ ‫דרך תא המטען.‬
‫זמן לנסוע הביתה.‬
‫מאותו רגע ואילך,‬
‫קרלוס גוהן לא הופיע יותר באף מצלמת אבטחה.‬
‫אפשר לומר שהוא נעלם.‬
‫כשהם יצאו מהמלון,‬
‫זה היה בסביבות השעה 22:00.‬
‫21:57, ליתר דיוק.‬
‫העניין היה להצליח לעלות למטוס, בתוך תיבה,‬
‫בלי לעבור דרך מכונת רנטגן‬
‫החלטנו שאוסקה היא המקום הנכון.‬
‫זה גם היה חייב לקרות לפני סוף השנה.‬
‫למה? מפני שאז אנשים יוצאים לחופשה.‬
‫אז העובדים הקבועים לא שם,‬ ‫ומחליפים אותם עובדים זמניים.‬
‫העובדים הזמניים פחות בקיאים בנהלים.‬
‫נדרשו 4-5 אנשים, כולל אותי,‬ ‫כדי להרים את התיבה הכבדה.‬
‫- ציטוט אמיתי של עובד בנמל התעופה‬ ‫מוקרא בידי שחקן -‬
‫אחד מאנשי הצוות אמר בצחוק,‬
‫״אולי יש אישה יפהפייה בתיבה.״‬
‫אדון טיילור אמר לי שהם כנרים…‬
‫- ציטוט אמיתי של עובדת בנמל התעופה‬ ‫מוקרא בידי שחקנית -‬
‫אבל זה נשמע לי מוזר.‬
‫במקום מזוודה של כינור,‬ ‫הייתה להם מזוודה של גיטרה.‬
‫השלב הקריטי היה לעבור את בדיקת הביטחון.‬
‫זה היה הרגע שבו‬ ‫הסיכוי שגוהן יתגלה היה הגבוה ביותר.‬
‫היה חיוני שהתיבה‬ ‫לא תעבור דרך מכונת הרנטגן.‬
‫כשאת מגיעה לרגע בחיים שלך‬ ‫שבו זה ״הכול או כלום״,‬
‫אני צריך להיות מרוכז לחלוטין‬
‫כדי לדעת איך להגיב במקרה שיקרה משהו.‬
‫את חיה ברגע, באינטנסיביות.‬
‫אז אולי פשוט נצלם ב…‬
‫לא, זה כלי נגינה עדין.‬
‫זה לא יכול לעבור שיקוף.‬ ‫אני בטוח שאת מבינה.‬
‫הוא מושלם מבחינה אקוסטית.‬ ‫יש לנו כמה הופעות,‬
‫אז לקחנו אותו לסיבוב הופעות.‬
‫אפשר לפתוח, אבל אי אפשר להרים. זה…‬
‫30 דקות ההמתנה בתיבה, במטוס,‬
‫בהמתנה למטוס שימריא,‬
‫היו כנראה תקופת ההמתנה‬ ‫הארוכה ביותר שחוויתי בחיי.‬
‫זה היה נועז.‬
‫זה הצריך אומץ, אבל זה הצליח.‬
‫מנכ״ל רנו־ניסאן שהודח, קרלוס גוהן,‬ ‫נמלט ממעצר בית בטוקיו.‬
‫הוא נמלט ליפן,‬ ‫שם המתין למשפטו על אי־סדרים כספיים…‬
‫התפתחויות מפתיעות בפרשת קרלוס גוהן, מנכ״ל…‬
‫עדכונים בפרשת מנכ״ל ניסאן לשעבר,‬ ‫קרלוס גוהן,‬
‫שהצליח איכשהו לברוח מיפן‬ ‫בזמן שהמתין למשפטו.‬
‫תודה לאל שזה הצליח.‬
‫זה כאילו האנרגיה חזרה, אתה יודע?‬
‫זה כמו לקבל שוק חשמלי,‬ ‫והעצבים מתעוררים, וזה,‬
‫ואמרתי לבעלי,‬
‫״אלוהים! הוא בלבנון!‬
‫״אלוהים, זה נגמר! הסיוט נגמר.״‬
‫אני מקווה, אתה יודע.‬
‫שמחתי בשבילו, ורציתי לעודד אותו.‬
‫סוף סוף הוא הצליח לראות את המשפחה שלו.‬
‫באמת שמחתי בשבילו.‬
‫הזלתי דמעות אושר בשבילו.‬
‫אבל גם הייתי עצובה.‬
‫אבל אני חושבת שאלה היו דמעות של אושר.‬
‫בינתיים, יו״ר ניסאן לשעבר,‬ ‫קרלוס גוהן, נמצא בלבנון.‬
‫הוא פרסם הודעה לעיתונות:‬
‫״אני נמצא כעת בלבנון,‬ ‫וכבר לא אהיה בן ערובה‬
‫״למערכת המשפט היפנית המוטה,‬
‫״שבה אתה בחזקת אשם…״‬
‫״האפליה משתוללת,‬ ‫וזכויות אדם בסיסיות נשללות.״‬
‫- ביירות, לבנון‬ ‫ינואר 2020 -‬
‫היום הוא יום חשוב מאוד בשבילי,‬
‫יום שנשאתי אליו את עיניי מדי יום‬
‫מאז שהסיוט הזה החל.‬
‫העובדה היא ש…‬
‫מר גוהן ברח לפני שמשפטו החל, אז…‬
‫עד עכשיו, אף אחד לא יודע‬ ‫אם הוא באמת עשה משהו לא חוקי.‬
‫לפי דעתי, הראיות לא היו מספיק חזקות‬
‫כדי להרשיע אותו.‬
‫אם הוא באמת בצד הצודק,‬
‫למה הוא הרחיק לכת עד כדי כך‬
‫שהסתתר בתוך תיבה שחורה עלובה כדי לברוח?‬
‫הייתי מאוכזבת מאוד.‬
‫עכשיו הוא תקוע לנצח,‬
‫והוא איבד את כל הכוח שלו,‬ ‫את כל מה שאהב.‬
‫הוא נהיה המלך העירום. עירום ועריה.‬
‫- לאחר בריחתו, האינטרפול הוציא‬
‫״צו אדום״ למעצרו של קרלוס גוהן.‬
‫משרדי המשפטים של יפן וצרפת‬
‫הוציאו צווי מעצר נגדו כחלק מהחקירות שלהן‬
‫בחשד לאי־סדרים, הלבנת כספים ושחיתות. -‬
‫אני מוכן להישאר תקופה ארוכה בלבנון,‬
‫אבל אנא, אל תחשבו‬ ‫שאני מקבל את המצב כמו שהוא.‬
‫אני אלחם, כי אני צריך לטהר את שמי.‬
‫זה משהו שחשוב לי מאוד.‬
‫אני לא יכול להשלים עם העובדה‬
‫שסיפורים מפוברקים,‬
‫והפצת שקרים בקנה מידה כזה, יכולים לנצח.‬
‫אני לא מוכן לקבל את זה,‬ ‫בייחוד מפני שזה הסיפור שלי.‬
‫- קרלוס גוהן ממשיך לחיות בלבנון‬ ‫וטוען לחפותו בכל סעיפי האישום.‬
‫הוא סירב להתראיין לסרט זה. -‬
‫- מייקל טיילור נידון לשתי שנות מאסר ביפן‬
‫בשל הסיוע לבריחתו של קרלוס גוהן.‬
‫שני טייסים ובכיר בחברת מטוסים פרטיים‬
‫נידונו לארבע שנות מאסר בטורקיה,‬
‫שם עצר המטוס בדרכו ללבנון. -‬
‫- ב־2022, אחרי שלוש שנות מעצר בית בטוקיו,‬
‫גרג קלי נידון ב־2022‬ ‫לשישה חודשי מאסר על תנאי‬
‫על כך שסייע לקרלוס גוהן‬ ‫לעקוף את חוקי השקיפות של יפן‬
‫במהלך שנת כספים אחת. -‬
‫- קלי ערער על הפסיקה,‬ ‫וכך עשה גם משרד התובע הכללי של טוקיו.‬
‫קלי נמצא כעת בארה״ב. -‬
‫- שיעור ההרשעות במערכת המשפט היפנית‬ ‫עומד על 99 אחוזים,‬
‫אך תהליך החקירה של התובעים‬ ‫הוא ממושך מאוד,‬
‫ורק 37% מהחשודים מגיעים לבית המשפט.‬
‫- חברת ניסאן נקנסה ב־1.6 מיליון אירו‬
‫על כך שלא חשפה את המשכורת המדויקת‬
‫שהובטחה לקרלוס גוהן.‬
‫חברת ניסאן תובעת מגרג קלי‬
‫פיצויים בסך 10.7 מיליון אירו,‬
‫ו־83 מיליון אירו מקרלוס גוהן. -‬
‫תרגום כתוביות: יניב אידלשטיין‬